Let It Go (שיר דיסני)

"Let it Go" (בעברית: לעזוב) הוא שיר מתוך סרט האנימציה "לשבור את הקרח" של חברת וולט דיסני, שהולחן ונכתב על ידי בני הזוג קריסטן אנדרסון-לופז ורוברט לופז. את השיר בסרט ביצעה השחקנית והזמרת אידינה מנזל (מונה מור בגרסה העברית) תוך גילום דמותה של המלכה אלזה, שנוטשת את ממלכתה לאחר שכוחותיה בשליטת קרח ויצירתו נחשפים בפומבי. בהרים היא מבינה שאין היא צריכה להסתיר עוד את כוחותיה הקסומים, ומצהירה על עצמה חופשית מהמגבלות והחוקים להם נדרשה לציית מילדות בעקבותיהם. הזוג לופז כתב שירים רבים עבור הסרט, אשר לבסוף סוננו על ידי דיסני וירדו מהפרק, אולם לאחר שנכתב Let It Go הוא היה לשיר הראשון שנכנס לרשימת ההשמעה שלו. הזוג מספר שהמפיקים והכותבים נהגו לתקשר באמצעות הסקיצה הראשונית של העלילה, ושם ראו השניים מקום שבו כתוב "השיר ההורס של אלזה", אשר היה מיועד למנגינה שתחבר בין הכוח והמהומה הפנימיים של הדמות. הצמד שאב את השראתו מסרטים שנוצרו בתקופת הרנסאנס של דיסני כגון "היפה והחיה" ו"בת הים הקטנה", ומזמרים ואמנים, כמו ליידי גאגא, איימי מאן, אדל, אבריל לאבין (אלבומה השני אף נקרא Let Go) והזמרת-כותבת היהודית-אמריקאית קרול קינג. אנדרסון-לופז מנמקת על כך ש"השיר היה על לשחרר את העבר, ואת הכוחות. לכן, כרקע, הקשבנו לזמרים ה'סובלים', כאלה שמדברים על לשמור סודות ועל דברים שהם מפחדים או מתביישים בהם", ושכשטיילה עם בעלה בפארק פרוספקט שבניו יורק היא חשבה "ממקום של אימו", טיפסה על שולחן פיקניק, שדימה את מסע הטיפוס ההררי של אלזה בסרט, וכך נולד השיר. Let It Go הפך עד מהרה לאחד הלהיטים הגדולים ביותר של דיסני עד עתה, ועל פי IFPI, ארגון המייצג את תעשיית התקליטים ברחבי העולם, הוא נמכר בכ-10,900,000 עותקים בכל העולם בשנת 2014, עובדה אשר זיכתה אותו גם בתואר האלבום החמישי הכי נמכר של אותה השנה, וגם כאחד מהסינגלים הנמכרים ביותר בכל הזמנים. קטע ביצוע השיר של מנזל מתוך הסרט התפרסם באתר יוטיוב ב-6 בדצמבר 2013 וזכה עד כה ליותר מ-2 מיליארד צפיות. בנוסף התפרסמה גרסת קריוקי של השיר כחודש לאחר מכן, שזכתה למספר צפיות דומה. לשיר קיימת גם גרסת פופ שבוצעה על ידי הזמרת דמי לובאטו, אשר הייתה לפסקול הרשמי של הסרט והושמעה במהלך כתוביות הסיום שלו, ואף התווסף אליו וידאו קליפ בכיכובה. השיר זכה בפרס האוסקר לשיר הטוב ביותר בטקס חלוקת פרסי האקדמיה ה-86, ואף בוצע במהלך הטקס על ידי אידינה מנזל. בנוסף הוא היה מועמד ואף זכה בפרס גראמי לשיר הטוב ביותר למדיה ויזואלית בשנת 2015. זהו השיר הראשון מסרט אנימציה של דיסני שדורג בעשירייה הפותחת במצעד הבילבורד הוט 100 מאז שנת 1995, אז הייתה זו ונסה ויליאמס שהגיעה למקום הרביעי ברשימה עם "Colors of the Wind", נעימת הנושא של הסרט "פוקהונטס". "Let It Go" (בעברית: לשחרר/לעזוב את זה) הוא הפסקול המזוהה עם סרט האנימציה "לשבור את הקרח" מבית היוצר של חברת דיסני. השיר בוצע במהלך הסרט על ידי הזמרת אידינה מנזל, אולם הפסקול שלו התבצע על ידי הזמרת האמריקאית דמי לובאטו, והוא יצא כסינגל ב-21 באוקטובר 2013 דרך חברת התקליטים וולט דיסני רקורדס, הנמצאת בבעלותה של חברת וולט דיסני. ההחלטה להפיק את הסינגל Let It Go נתקבלה לאחר שהשיר נכתב והוצג בפני דיסני. כותבי השיר קריסטן אנדרסון-לופז ורוברט לופז, שהם גם בעל ואישה, בחרו את הזמרת האמריקאית וכוכבת הנוער של דיסני לשעבר דמי לובאטו, שעדיין נכללת ברשימת האומנים של חברת התקליטים הוליווד רקורדס בבעלותה של דיסני, לבצע גרסת כיסוי לשיר שיהיה הפסקול של הסרט. אנדרסון-לופז מסבירה שלובאטו נבחרה בשל אופי חייה האישיים: "יש לה עבר שרמת הפתיחות שלה לגביו דומה למסע שאלזה עוברת בסרט, של לשחרר את העבר החשוך והאפל, להשאיר אותו מאחור ולהמשיך קדימה בכל הכוח". לובאטו מצהירה על השיר כי "אפשר להתחבר אליו כל כך בקלות. אלזה מסתירה את הזהות שלה; היא גדלה להיות מי שהיא באמת ומקבלת סוף סוף את החוזק והכוחות הקסומים שלה. במקום להסתיר את זה, כמו שעשתה במשך כל החיים, היא משחררת הכל ומחבקת את זה". הביקורות על הסינגל קטלו אותו ברובן, בהכרח בהשוואה לגרסתה של מנזל, כאשר הן שמות דגש בעיקר על ההגשה, שלדעתם הייתה חלשה יותר בגרסתה של לובאטו. הסינגל כבש את המקום ה-38 בלבד במצעד המוזיקה האמריקאי בילבורד הוט 100, בעוד שגרסתה של מנזל טיפסה עד למקום ה-5 באותו המצעד, אמנם עדיין הגיע למעמד של פלטינה כפולה. נכון ל-10 באפריל 2014, הסינגל של לובאטו נמכר ביותר ממיליון עותקים ברחבי ארצות הברית. בעוד שבגרסתה של מנזל הסולם הוא לה במול מז'ור, הגרסה של לובאטו מתבצעת במפתח סול - מפתח הסופרן, כאשר המנעד הקולי שלה בשיר נע בין סול באוקטבה השלישית למי באוקטבה החמישית במקלדת פסנתר. רוברטו לופז מסביר ש"השיר שוכתב קלות במילותיו עבור גרסתה של לובאטו, וחלק שלם מגרסתה של מנזל אף נשמט לחלוטין במהלך השכתוב", ואנדרסון-לופז מוסיפה ואומרת כי "הביצוע של לובאטו טיפה יותר מטאפורי, אם כי שתי הגרסאות נותנות את אותה התחושה של לשחרר לחופשי את כל האנרגיה העצורה שבפנים". הסינגל לווה בווידאו קליפ, אשר יצא שבוע וחצי לאחר שחרורו ב-1 בנובמבר 2013. בווידאו משתתפת לובאטו כאשר במקביל נראים קטעים מן הסרט. בתמונת הפתיחה של הווידאו רואים את לובאטו ישובה בגלימה שחורה (בהשראת התקופה) על רצפה בתוך אחוזה נטושה וקודרת, שדומה במראה לארמון בסרט של הדמויות הראשיות, כאשר כל הרהיטים מכוסים בסדינים לבנים. בהמשך נראית לובאטו פושטת את הבגד העליון מעליה, מעשה סימבולי לשמו של השיר. היא נראית מטיילת באחוזה עד שהיא מגיעה לחדר ובו פסנתר כנף. עד מהרה היא מתיישבת לידו ומתחילה לנגן כאשר נראים עליו ומסביבו דפים רבים מפוזרים מכל עבר. לקראת סוף הווידאו, לובאטו נראית פורצת את אחת מדלתות האחוזה ומעיפה את הסדינים הלבנים שמעל הרהיטים, כאשר הפעם צבע גלימתה הוא לבן, ואור שחודר אל האחוזה הופך אותה לזוהרת. הווידאו הופק על ידי דקלן וייטבלום, וקיבל עד כה כ-522 מיליון צפיות. מנזל היא המובילה בהופעות עם השיר, בעיקר בתוכניות הפריים טיים, אולם לובאטו הספיקה להופיע עם השיר באירועים חשובים, כמו ערב הגאלה של משפחת המלוכה הבריטית אשר הכנסותיו נתרמות, ובאירועים פחות חשובים אך משמעותיים, כמו ספיישל טלוויזיוני ביום חג המולד המתקיים מדי שנה בחסות חברת וולט דיסני, שמשודר מאתר הנופש של דיסני דיסניוורלד שבאורלנדו, פלורידה. בנוסף נכנס השיר לרשימת ההשמעה של לובאטו בשני סיבובי ההופעות האחרונים שלה, 'Neon Lights Tour' ו-'Demi World Tour'. השיר תואר כמדמה יציאה מהארון. השיר הפך להמנון עבור הקהילה הגאה שאימצה אליה את דמותה של אלזה. בסרט רמיזות נוספות לקהילה הלהט"בית, כגון הרגע שבו פוגשת הנסיכה אנה במוכר בתחנת דרכים המציג בפניה את משפחתו השוהה בסאונה וכוללת גבר מבוגר ומספר ילדים, ובקטע סיום במהלך הכתוביות בו ענק הקרח האימתני, מרשמלו, מוצא את כתר הנסיכה, מניח אותו על ראשו וזוכה לשלווה. מידע על היצירה "Let It Go" באתר מיוזיק בריינז מידע על הקומפוזיציה "Let It Go" באתר AllMusic גרסאות נוספות ל"Let It Go" באתר SecondHandSongs Let It Go, בביצוע אידינה מנזל, וידאו קליפ של השיר באתר יוטיוב Let It Go, בביצוע דמי לובאטו, וידאו קליפ של השיר באתר יוטיוב מילות השיר (הגרסה של מנזל), באתר www.azlyrics.com מילות השיר (הגרסה של לובאטו), באתר www.azlyrics.com Disney's 'Frozen' scores a show-stopping song with Idina Menzel's 'Let It Go', http://www.nydailynews.com/, פורסם ב-6 בדצמבר 2013 Husband-wife songwriting team's emotions flow in 'Frozen', http://articles.latimes.com/, פורסם ב-1 בנובמבר 2013 How the 'Frozen' Soundtrack Snowballed to No. 1, http://www.hollywoodreporter.com/, פורסם ב-15 בינואר 2014 The Nominees Are Blockbusters, http://www.nytimes.com/, פורסם ב-19 בפברואר 2014 IFPI publishes Digital Music Report 2015, http://www.ifpi.org/, פורסם ב-14 באפריל 2015 FROZEN - Let It Go Sing-along | Official Disney HD, https://www.youtube.com, פורסם ב-30 בינואר 2014 [https://www.youtube.com/watch?v=kHue-HaXXzg Demi Lovato - Let It Go (from "Frozen") Official, https://www.youtube.com, פורסם ב-1 בנובמבר 2013 מצעד הסינגלים האירי, ארכיון בילבורד הוט 100, ארכיון שירי דאנס לוהטים, ארכיון בילבורד עכשווי למבוגרים, ארכיון טופ 40 בוגרים, ארכיון בילבורד ברזיל, ארכיון מצעד הסינגלים הבריטי, ארכיון בילבורד יפן, ארכיון בילבורד קנדה, ארכיון מידע על Let It Go, באתר המצעד האוסטרי, ארכיון מידע על Let It Go, באתר מצעד דנמרק מידע על Let It Go, באתר המצעד של ניו זילנד מידע על Let It Go, באתר המצעד הפיני מידע על Let It Go, באתר המצעד השוודי Demi Lovato Unveils Racing 'Let It Go' From 'Frozen' Soundtrack: Listen, http://www.billboard.com/, פורסם ב-21 באוקטובר 2013 AWARDS SPOTLIGHT: ROBERT LOPEZ & KRISTEN ANDERSON-LOPEZ MAKE BEAUTIFUL MUSIC TOGETHER FOR DISNEY’S ‘FROZEN’, http://www.ssninsider.com/, פורסם ב-27 בנובמבר 2013 Walt Disney Animation Studios' "Frozen" Lets Go With Dynamic Soundtrack, http://www.prnewswire.com/, פורסם ב-22 באוקטובר 2013 The Scrambled Sexuality of 'Frozen's "Let It Go", http://blogs.indiewire.com/, פורסם ב-17 בפברואר 2014 Demi Lovato - Chart history, http://www.billboard.com/ Demi Lovato’s Triumph Over Tragedy and How She ‘Let It Go’, https://www.yahoo.com, פורסם ב-10 באפריל 2014 Let It Go (Movie Version), http://www.musicnotes.com/ Let It Go(Single Version), http://www.musicnotes.com/ Returning to her Disney roots! Demi Lovato premieres empowering Let It Go music video for animated movie Frozen, http://www.dailymail.co.uk/, פורסם ב-2 בנובמבר 2013 Demi Lovato ‘Let It Go’, http://declanwhitebloom.com/, פורסם ב-4 בדצמבר 2013 Demi Lovato Performs FROZEN's 'Let It Go' Live At 2014 Royal Variety Performance, http://www.broadwayworld.com/, פורסם ב-8 בדצמבר 2014 Demi Lovato sings ‘Let it go’ on Disney Parks Christmas Day Parade 2013 (video), http://www.axs.com/, פורסם ב-25 בדצמבר 2013 Dorian Lynskey, Why Frozen's Let It Go is more than a Disney hit – it's an adolescent aperitif, April 10'th, 2014, The Guardian Fr. Mark Hodges, Gay activists lobby Disney to make Elsa a lesbian in Frozen 2, May 26'th, 2016, Life Site מצעד הסינגלים האירי, ארכיון בילבורד הוט 100, ארכיון בילבורד שירים דיגיטליים, ארכיון בילבורד ברזיל, ארכיון בילבורד יפן, ארכיון lescharts, ארכיון מידע על Let It Go, באתר המצעד האוסטרי, ארכיון מידע על Let It Go, באתר המצעד הגרמני מידע על Let It Go, באתר מצעד דנמרק מידע על Let It Go, באתר המצעד של ניו זילנד מידע על Let It Go, באתר המצעד הצרפתי, ארכיון מידע על Let It Go, באתר המצעד השוודי